มีอาการหลังจากทานอาหารอิ่มแล้วท้องจะโตพร้อมกับมีลมในท้องเสียงดังโครกครากอยู่ตลอดเวลาจุกขึ้นหน้าอกปวดขึ้นหัวเบ้าตาหลังไหล่พร้อมกับเรอพร้อมกับมีอาหารที่ไม่ย่อยออกมาด้วยทุกครั้งเป็นทุกครั้งหลังจากทานอาหารอิ่มอยากทราบว่ามาจากสาเหตุอะไรค่ะ
สวัสดีค่ะ อาการอืดท้อง จุกที่หน้าอก อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-มีแก๊ซหรือน้ำในลำไส้มากผิดปกติการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วยค่ะ หากคลื่นไส้ อาเจียน กินได้น้อย แน่นท้องมาก ควรรีบไปพบแพทย์ค่ะการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง